હિંગવાલા લેનના બનાવ પછી અમુક જાગરૂક નાગરિકોએ મિડ-ડે LOCALને કહ્યું હતું કે ‘ઘાટકોપર-ઈસ્ટમાં હિંગવાલા લેન, તિલક રોડ અને વલ્લભબાગ લેનમાં શાકભાજીવાળા અને ફ્રૂટ્સવાળા બિલ્ડિંગોના ગેટ રોકીને બેસે છે. આ બાબતમાં સામાન્ય રહેવાસીઓ BMCમાં ફરિયાદ કરવા જાય તો તેમને BMCના અધિકારીઓ ગણકારતા પણ નથી. હિંગવાલા લેનની એ સોસાયટીના રહેવાસીઓની હિંમત અને ઍક્શન ખરેખર ધન્યવાદને પાત્ર છે. આ એક ઐતિહાસિક બનાવ છે જે ઘાટકોપરના ફેરિયાઓ અને ફૂડ-સ્ટૉલોને હટાવવા માટે ઉદાહરણરૂપ બનશે. જોકે એમાં રાજનેતાઓનો સાથ-સહકાર અનિવાર્ય છે. એના વગર આટલી મોટી સફળતા શક્ય નથી.’